Афанасий Фет
След дълга разлъка съдбата събра ни…

Превод от руски: Любен Любенов, —

chitanka.info

След дълга разлъка съдбата събра ни;

        след зимния вихър свиреп

пак стискахме нашите ледени длани

        и плачехме, плачехме с теб.

Но хорският ум окова ни брутално

        в затвор непрогледен, нелеп;

как често в очите се гледахме жално

        и плачехме, плачехме с теб!

Но ето: пак слънцето двама съзряхме

        през черния облачен креп;

под плачуща стара върба с теб седяхме

        и плачехме, плачехме с теб.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.